Provincia de Salamanca

Salamanca es una provincia española assitiá nel sudoesti la comunidá utónoma de Castilla i León.

Es una las nuevi provincias que horman Castilla i Lión. Arraya al norti cola provincia de Çamora, al noresti cola de Valladolís, al esti cola província d'Ávila, al sul cola de Caçris i al oesti con Portugal. Ena devisión provincial de 1833, hue ascrita ala región del Reinu de León.

La su estensión heográfica es de 12.336 qm², lo que la convierti ena tercel provincia de Castilla i León, aluspués de León i Burgus. L'artitú meya la provincia es de 830 m sobri el nivel del mari. 

El climi es de tipu continental, con ibielnus frius i secus, i vranus calurosus. La temperatura meya es de 3,7°C en Eneru (puyendu bahal, en dias de huertis helás, a várius graus bahu ceru). En vranu la temperatura meya es de 24,2°C, anque puei subil hata los 35° u 40°C en chascus puntualis.

Uguañoti (INE 2005), la província cuenta con 352.414 abitantis, de los cualis 160.331 (un 45%) vivi ena capital, Salamanca, assitiá a orillas de riu Tormes. Ai 362 monicípius ena província, de los cualis mas de la metá tiinin una puebración menol a los trescientus abitantis (es la segundera província española con respetu al númiru e monicípius, alatrás de Burgus). Los monicípius mas puebraus de la província son, aparti de la capital, Behal, Ciarrodrigu, Santa Marta de Tormes, Peñaranda de Bracamonte, Guijuelo, Carbajosa de La Sagrada, Alba de Tormes, Vitigudino i Villoria.

 Comarcas 

 La Ribera La Ramajería El Abadengo La Armuña Las Villas Terra de Ledesma Campo de Argañán Salvatierra Terra de Peñaranda Terra de Alba Sierra de Béjar Sierra de Francia El Rebollal Alt Tormes Campo de Salamanca Campo del Yeltes Terra de Vitigudino Los Agadones La Socampana Cantalapiedra - Las Guareñas Campo de Robledo

 Partíus Judicialis 
Uguañoti la província e Salamanca s'alcuentra deviia en 5 Partius Hudicialis, anque antiguamenti huerun más, cuyus escús componin el escú provincial. Estus partius son:

Bexa 
Ciudad Rodrigo 
Peñaranda de Bracamonte
Salamanca
Vitigudino

El escú de la Diputación Provincial, considerau cumu escú la província, está compuestu polos escús d'estus 5 monicípius.

 Referencias 

 Atijus p'ahuera 
Diputación Provincial de Salamanca
Música traicional salmantina
Estau de los embalsis de Salamanca
Conhuntus estóricus de Salamanca